पाएं अपने शहर की ताज़ा ख़बरें और फ्री ई-पेपरडाउनलोड करें
बहोड़ापुर पुलिस ने रविवार की रात चेकिंग के दौरान एक बाइक चोर को पकड़ लिया। चोर बाइक चोरी कर मुरैना की तरफ भाग रहा था। पुलिस ने चोर को हिरासत में लेकर वाहन चोरी की घटना के संबंध में पूछताछ शुरू कर दी है। थाना प्रभारी अमर सिंह सिकरवार ने बताया रविवार की रात बहोड़ापुर तिराहे के चेकिंग पॉइंट पर एक बाइक सवार युवक पुलिस पार्टी को देख बाइक टर्न कर भागा।
इस पर पुलिस पार्टी ने पीछा कर बाइक सवार को पकड़ लिया। पकड़े गए युवक ने पहले तो बाइक के दस्तावेज साथ न होने के कारण भागने की बात कही। इस पर पुलिस ने बाइक के मालिक का नाम पूछा और उसे परिवहन विभाग की साइट पर सर्च किया तब बाइक सत्येंद्र सिंह मुरैना के नाम पर रजिस्टर्ड निकली। इस पर पुलिस ने युवक को थाने ले जाकर पूछताछ की तब उसने से बाइक चोरी कर भागना कुबूल किया। पुलिस पकड़े गए वाहन चोर से चोरी के अन्य वाहन एवं साथियों के संबंध में पूछताछ कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn